Ehdotus: neuvoston asetus talousarvion kurinalaisuudesta annetun asetuksen (EY) N:o 2040/2000 kumoamisesta /* KOM/2006/0448 lopull. - CNS 2006/0151 */





[pic] | EUROOPAN YHTEISÖJEN KOMISSIO | Bryssel 09.08.2006 KOM(2006) 448 lopullinen 2006/0151 (CNS) Ehdotus: NEUVOSTON ASETUS talousarvion kurinalaisuudesta annetun asetuksen (EY) N:o 2040/2000 kumoamisesta (komission esittämä) PERUSTELUT Euroopan parlamentin, neuvoston ja komission välinen toimielinten sopimus talousarviota koskevasta kurinalaisuudesta ja moitteettomasta varainhoidosta[1], jäljempänä ’toimielinten sopimus’, hyväksyttiin 17 päivänä toukokuuta 2006. Kyseisessä sopimuksessa vahvistetaan Euroopan unionin monivuotinen rahoituskehys vuosiksi 2007–2013. Neuvoston asetukseen (EY) N:o 2040/2000 sisältyvät talousarvion kurinalaisuutta koskevat säännökset käyvät toimielinten sopimuksen myötä tarpeettomiksi, eivätkä kaikki niistä enää vastaa kyseiseen sopimukseen sisältyviä määräyksiä. Maataloutta koskevat säännökset Vuosien 2000–2006 rahoitusnäkymien soveltamisesta saatujen kokemusten perusteella ei ole enää tarvetta säilyttää talousarvion kurinalaisuudesta annetun neuvoston asetuksen (EY) N:o 2040/2000 mukaista maatalouden menolinjausta, koska maatalousmenoihin sovelletaan joka tapauksessa vuoteen 2013 asti sovittuja menojen enimmäismääriä. Muut maatalousalan budjettikuria koskevat säännökset säilytetään ja niitä vahvistetaan yhteisen maatalouspolitiikan rahoituksesta annetussa neuvoston asetuksessa (EY) N:o 1290/2005[2](18–20 artikla). Varauksia koskevat säännökset Lainatakuuvaraus on korvattu rahoituskehyksen otsakkeeseen 4 (EU maailmanlaajuisena toimijana) kuuluvalla budjettikohdalla, joka otetaan käyttöön vuoksiksi 2007–2013. Komissio on myös ehdottanut uutta mekanismia, josta on tarkoitus säätää uudessa, ulkosuhteisiin liittyviä hankkeita varten perustetun takuurahaston rahoittamisesta annettavassa oikeusperustassa[3]. Uusi rahoitusmekanismi perustuu laina- ja takauskannan kokonaismäärän perusteella rahastoon jälkikäteen siirrettäviin määriin. Rahastoon voidaan näin siirtää säännöllisesti varoja tavanomaisesta pakollisten menojen budjettikohdasta. Tapauskohtaista varausta ei tämän vuoksi enää tarvita. Kolmansien maiden hyväksi perustettu hätäapuvaraus sisältyy nykyisin Euroopan yhteisöjen yleiseen talousarvioon sovellettavaan varainhoitoasetukseen[4]. Sen määrästä ja käyttöehdoista määrätään uudessa, talousarviota koskevasta kurinalaisuudesta ja moitteettomasta varainhoidosta tehdyssä toimielinten sopimuksessa. Koska takuurahastoon liittyvät menot rahoitetaan ehdotetun uuden rahoitusmekanismin ja hätäapuun liittyvät menot toimielinten sopimukseen sisältyvien, hätäapuvarauksen käyttöä koskevien määräysten mukaan omista varoista samaan tapaan kuin muutkin talousarvioon otetut menot, erityissäännöksiä ei enää tarvita. Näistä syistä komissio katsoo, että talousarvion kurinalaisuudesta annettu neuvoston asetus (EY) N:o 2040/2000 olisi kumottava. 2006/0151 (CNS) Ehdotus: NEUVOSTON ASETUS talousarvion kurinalaisuudesta annetun asetuksen (EY) N:o 2040/2000 kumoamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 37, 279 ja 308 artiklan, ottaa huomioon komission ehdotuksen[5], ottaa huomioon Euroopan parlamentin lausunnon[6], ottaa huomioon tilintarkastustuomioistuimen lausunnon[7], sekä katsoo seuraavaa: 1. Talousarvion kurinalaisuudesta 26 päivänä syyskuuta 2000 annetussa neuvoston asetuksessa (EY) N:o 2040/2000[8] annetaan säännöt, joiden tarkoituksena on varmistaa sekä EMOTR:n tukiosastoon että ulkoisia toimia koskevaan varaukseen liittyvien yhteisön menojen moitteeton hallinnointi Euroopan parlamentin, neuvoston ja komission välillä 6 päivänä toukokuuta 1999 talousarviota koskevasta kurinalaisuudesta ja talousarviomenettelyn parantamisesta tehdyssä toimielinten sopimuksessa[9] vahvistettujen, moitteetonta varainhoitoa koskevien periaatteiden mukaisesti. 2. Maatalousmenoja koskevassa asetuksen (EY) N:o 2040/2000 I osassa säädettyä maatalouden ohjelinjaa ei enää ole tarpeen säilyttää, koska enimmäismäärät vahvistetaan talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn uuden toimielinten sopimuksen[10] liitteeseen I sisältyvässä, vuosien 2007–2013 monivuotisessa rahoituskehyksessä. 3. Muut asetuksen (EY) N:o 2040/2000 I osaan sisältyvät maatalousalan budjettikuria koskevat säännökset on korvattu yhteisen maatalouspolitiikan rahoituksesta 21 päivänä kesäkuuta 2005 annetun neuvoston asetuksen (EY) N:o 1290/2005[11]18–20 artiklalla. 4. Ulkoisten toimien varausta koskevassa asetuksen (EY) N:o 2040/2000 II osassa olevia takuurahaston ja hätäapuvarauksen rahoittamiseen liittyviä erityissäännöksiä ja -toimenpiteitä, jotka muodostavat poikkeuksen omien varojen järjestelmästä, ei enää tarvita. Lainatakuuvaraus on korvattu rahoituskehyksen otsakkeeseen 4 ”EU maailmanlaajuisena toimijana” kuuluvalla budjettikohdalla vuosiksi 2007–2013; hätäapuvarausta koskevista pääperiaatteista säädetään Euroopan yhteisöjen yleiseen talousarvioon sovellettavasta varainhoitoasetuksesta 25 päivänä syyskuuta 2002 annetussa neuvoston asetuksessa (EY, Euratom) N:o 1605/2002[12] ja kyseisen varauksen määrästä ja käyttöehdoista määrätään talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyssä toimielinten sopimuksessa[13]. Koska asiaan ei suoraan liity kolmansien etuja, viimeksi mainituista määräyksistä ei ole tarpeen antaa asetusta. 5. Edellä esitetystä seuraa, että kaikki asetuksen (EY) 2040/2000 säännökset ovat käyneet tarpeettomiksi. 6. Neuvoston asetus (EY) N:o 2040/2000 olisi sen vuoksi kumottava, ON ANTANUT TÄMÄN ASETUKSEN: 1 artikla Kumotaan neuvoston asetus (EY) N:o 2040/2000 1 päivästä tammikuuta 2007. 2 artikla Tämä asetus tulee voimaan päivänä, jona se julkaistaan Euroopan unionin virallisessa lehdessä . Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä […] päivänä […]kuuta […]. Neuvoston puolesta Puheenjohtaja [pic][pic][pic][pic][pic][pic] [1] EYVL C 139, 14.06.2006, s. 1 [2] EYVL L 209, 11.8.2005, s. 1. [3] KOM(2005) 130 lopullinen, 5.4.2005. [4] EYVL L 248, 16.9.2002, s. 1. [5] EYVL C […], […], s. […]. [6] EYVL C […], […], s. […]. [7] EYVL C […], […], s. […]. [8] EYVL L 244, 29.9.2000, s. 27. [9] EYVL C 172, 18.6.1999, s. 1. [10] EYVL C 139, 14.6.2006, s. 1. [11] EUVL L 209, 11.8.2005, s. 1. Asetus sellaisena kuin se on muutettuna asetuksella (EY) N:o 320/2006 (EYVL L 58, 28.2.2006, s. 42) . [12] EYVL L 248, 16.9.2002, s. 1. Asetus sellaisena kuin se on viimeksi muutettuna […]. [13] EYVL L 139, 14.6.2006, s. 1.